Na podlagi 26. in 42. člena Družbene pogodbe o ustanovitvi OKP javnega podjetja za komunalne storitve Rogaška Slatina d.o.o., skupščina podjetja, na podlagi sklepa z dne 26.01.2023, objavlja javni razpis za

**DIREKTORJA (m/ž)**

**Javnega podjetja OKP ROGAŠKA SLATINA, d.o.o.**

Kandidat mora poleg splošnih pogojev, predpisanih z zakonom, izpolnjevati še naslednje:

* da ima najmanj univerzitetno izobrazbo tehnične smeri (visokošolska univerzitetna izobrazba prejšnja, magistrska izobrazba druge bolonjske stopnje)
* da ima najmanj pet let delovnih izkušenj na vodilnih delovnih mestih
* da predloži razvojni program dejavnosti
* da predloži izjavo po 255. členu Zakona o gospodarskih družbah ( ZGD-1, Ur. l. RS, št.

65/09-UPB3, 83/09, 33/11, 91/11, 32/12, 57/12, 44/13, 82/13, 55/15, 15/17, 22/19, 158/20, 18/21) da:

* ni član drugega organa vodenja ali nadzora te družbe;
* ni bil pravnomočno obsojeni zaradi kaznivega dejanja zoper gospodarstvo, zoper delovno razmerje in socialno varnost, zoper pravni promet, zoper premoženje, zoper okolje, prostor in naravne dobrine oz. da je v primeru obsodbe minilo pet let od pravnomočnosti sodbe in dve leti od prestane kazni zapora;
* mu ni bil izrečen varnosti ukrep prepovedi opravljanja poklica, dokler traja prepoved;
* ni bil kot člani organa vodenja ali nadzora družbe, nad katerim je bil začet stečajni postopek pravnomočno obsojen na plačilo odškodnine upnikom v skladu z določbami zakona, ki ureja finančno poslovanje podjetij o odškodninski odgovornosti, in sicer še dve leti po pravnomočnosti sodbe.

V razvojnem programu dejavnosti naj kandidat predstavi razvojni program družbe na področju izvajanje vseh obveznih gospodarskih javnih služb, ki jih družba izvaja, s poudarkom na opisu in viziji delovanja in upravljanja družbe z osnutkom strategije za obdobje 2023- 2027.

Mandat direktorja traja štiri ( 4 ) leta.

Prijave s potrebnimi dokazili, razvojnim program dejavnosti družbe za štiriletno mandatno obdobje in življenjepisom naj kandidati posredujejo na naslov: OKP Javno podjetje za komunalne storitve Rogaška Slatina, d.o.o., Celjska cesta 12, Rogaška Slatina - razpisna komisija, do 18.02.2023, s pripisom: ne odpiraj – razpis za direktorja podjetja.

Kandidate bomo o izbiri obvestili v 30 dneh po končanem izbirnem postopku.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in za moške.

OKP Javno podjetje za komunalne

storitve Rogaška Slatina d.o.o.

Skupščina